ქარზამეთისწყალი
ქარზამეთისწყალი (თურქ. Tatalit Deresi) — მდინარე, რომელიც წარმოადგენს სასაზღვრო ზოლს საქართველოსა (სამცხე-ჯავახეთის მხარის ასპინძის მუნიციპალიტეტი) და თურქეთს (არტაანის პროვინციის ჩილდირის რაიონი) შორის. სათავე აქვს თურქეთში, ერუშეთის მთიანეთში, ზღვის დონიდან 2810 მ-ზე და მტკვარს ერთვის მარცხნიდან საქართველოს ტერიტორიაზე. სიგრძე 20 კმ, აუზის ფართობი 73 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, მდგრადი წყალმცირობა — ზამთარში. რუსეთის იმპერიის რუკებზე ნაჩვენებია, როგორც «Карзаметъ-чай», ხოლო საბჭოთა რუკებზე — «Карзаметчай» და ბოლოს «Карзаметисцкали».